जिला निर्वाचन अधिकारी शुचि त्यागी ने बताया कि अब तक शांति पूर्ण मतदान जारी है। अब तक कहीं से भी कोई तनाव की शिकायत नहीं आई है। जिला निर्वाचन अधिकारी शुचि त्यागी कहा कि उपचुनाव में 1 लाख 91 हजार 887 मतदाता अपने मताधिकार का प्रयोग कर रहे हैं। उन्होंने बताया कि इन मतदाताओं में से 1 लाख 1 हजार 807 पुरूष और 90 हजार 76 महिला मतदाता शामिल हैं। इसके अलावा तीसरे लिंग के भी 4 मतदाता इस बार मतदाता सूची में शामिल हैं। इस बार 18 से 19 आयु वर्ग के कुल 8 हजार 172 मतदाताओं में से 4 हजार 728 पुरूष, 3 हजार 441 महिला और तीन तृतीय लिंग के मतदाता शामिल हैं।